ประกาศกรมสรรพากรเรื่อง กําหนดหลักเกณฑ์ วิธีการ และเงื่อนไขการเป็นผู้ให้บริการ สําหรับการจัดทําและ ยื่นขอเสียอากรเป็นตัวเงินผ่านระบบเครือข่ายอินเทอร์เน็ตแทนผู้มีหน้าที่เสียอากรตามประมวลรัษฎากร------------------------------------------------------โดยที่การจัดเก็บภาษีอากรตามประมวลรัษฎากรอยู่ในอํานาจหน้าที่และการควบคุมของกรมสรรพากรตามมาตรา 5 แห่งประมวลรัษฎากร ดังนั้น เพื่อเป็นการอํานวยความสะดวกให้แก่ผู้มีหน้าที่เสียอากรและเพื่อการควบคุมกํากับดูแลการจัดเก็บภาษีอากรให้เป็นไปอย่างมีประสิทธิภาพ กรมสรรพากรจึงกําหนดให้ผู้ให้บริการเกี่ยวกับธุรกรรมทางอิเล็กทรอนิกส์ที่มีคุณสมบัติตามหลักเกณฑ์ที่กรมสรรพากรกําหนดสามารถแจ้งความประสงค์ต่ออธิบดีกรมสรรพากรเพื่อขอเป็นผู้ให้บริการจัดทําและยื่นขอเสียอากรเป็นตัวเงินผ่านระบบเครือข่ายอินเทอร์เน็ตแทนผู้มีหน้าที่เสียอากรตามประมวลรัษฎากร กรมสรรพากรจึงกําหนดหลักเกณฑ์ วิธีการ และเงื่อนไข ไว้ดังต่อไปนี้ข้อ ๑ ในประกาศนี้"ผู้มีหน้าที่เสียอากร" หมายความว่า ผู้มีหน้าที่เสียอากรตามประมวลรัษฎากรที่ได้แต่งตั้งผู้ให้บริการตามประกาศนี้ให้เป็นตัวแทนจัดทําและยื่นขอเสียอากรเป็นตัวเงินผ่านระบบเครือข่ายอินเทอร์เน็ต"ผู้ให้บริการ" หมายความว่า ผู้ให้บริการจัดทําและยื่นขอเสียอากรเป็นตัวเงินผ่านระบบเครือข่ายอินเทอร์เน็ตแทนผู้มีหน้าที่เสียอากร ตามรูปแบบและความมั่นคงปลอดภัยด้านเทคโนโลยีสารสนเทศที่กรมสรรพากรกําหนด"หน่วยงานของรัฐ" หมายความว่า กระทรวง ทบวง กรม หรือองค์การของรัฐบาลตามมาตรา 2 แห่งประมวลรัษฎากรข้อ ๒ ผู้ให้บริการต้องมีคุณสมบัติ ดังต่อไปนี้(1) เป็นหน่วยงานของรัฐ หรือนิติบุคคลที่อยู่ภายใต้การกํากับดูแลของหน่วยงานของรัฐ หรือเป็นธนาคารพาณิชย์ตามกฎหมายว่าด้วยธุรกิจสถาบันการเงิน หรือธนาคารที่มีกฎหมายเฉพาะจัดตั้งขึ้น(2) มีใบรับรองอิเล็กทรอนิกส์ (Electronic Certificate) ที่ออกโดยผู้ให้บริการออกใบรับรองอิเล็กทรอนิกส์ (Certification Authority) ที่มีมาตรฐานหรือมาตรการด้านความมั่นคงปลอดภัยตามที่สํานักงานพัฒนาธุรกรรมทางอิเล็กทรอนิกส์ (องค์การมหาชน) กําหนด(3) มีแนวนโยบายและแนวปฏิบัติในการรักษาความมั่นคงปลอดภัยด้านสารสนเทศและการคุ้มครองข้อมูลส่วนบุคคลที่สอดคล้องกับพระราชกฤษฎีกากําหนดหลักเกณฑ์และวิธีการในการทําธุรกรรมทางอิเล็กทรอนิกส์ภาครัฐ พ.ศ. 2549ข้อ ๓ ให้ผู้ให้บริการที่มีคุณสมบัติตามข้อ 2 ที่มีความประสงค์จะให้บริการจัดทําและยื่นขอเสียอากรเป็นตัวเงินผ่านระบบเครือข่ายอินเทอร์เน็ตแทนผู้มีหน้าที่เสียอากร แจ้งต่ออธิบดีกรมสรรพากรตามแบบแจ้งขอจัดทําและยื่นรายการข้อมูลการเสียภาษีอากรผ่าน Application Programming Interface (API) ภ.อ.01.2 พร้อมบันทึกข้อตกลงการให้บริการจัดทําและยื่นขอเสียภาษีอากรเป็นตัวเงินผ่าน Application Programming Interface (API) โดยให้ยื่น ณ กองบริหารการเสียภาษีทางอิเล็กทรอนิกส์ กรมสรรพากรข้อ ๔ เมื่อผู้ให้บริการได้แจ้งต่ออธิบดีกรมสรรพากรตามข้อ 3 แล้ว ผู้ให้บริการจะได้รับชื่อผู้ใช้งาน (Username) และรหัสผ่าน (Password) จากกรมสรรพากร เพื่อใช้ในการจัดทําและยื่นขอเสียอากรเป็นตัวเงินผ่านระบบเครือข่ายอินเทอร์เน็ตแทนผู้มีหน้าที่เสียอากร ตามรูปแบบและความมั่นคงปลอดภัยด้านเทคโนโลยีสารสนเทศที่กรมสรรพากรกําหนดข้อ ๕ ผู้ให้บริการต้องจัดทําข้อตกลงในการให้บริการตามประกาศนี้ เกี่ยวกับสิทธิ หน้าที่ และความรับผิดระหว่างผู้ให้บริการและผู้มีหน้าที่เสียอากรข้อ ๖ ผู้ให้บริการต้องรักษาความลับข้อมูลส่วนบุคคลของผู้มีหน้าที่เสียอากรหรือของบุคคลอื่นที่เกี่ยวข้อง ที่ผู้ให้บริการได้รับและจัดเก็บจากการให้บริการจัดทําและยื่นขอเสียอากรเป็นตัวเงินผ่านระบบเครือข่ายอินเทอร์เน็ตแทนผู้มีหน้าที่เสียอากร และต้องไม่เปิดเผยข้อมูลดังกล่าว เว้นแต่ผู้มีหน้าที่เสียอากรหรือบุคคลอื่นดังกล่าวได้ให้ความยินยอมเป็นหนังสือหรือด้วยวิธีการทางอิเล็กทรอนิกส์อื่นใดตามที่ผู้ให้บริการกําหนดข้อ ๗ ผู้ให้บริการที่ไม่ปฏิบัติตามหลักเกณฑ์ วิธีการ และเงื่อนไขที่กําหนดไว้ในประกาศนี้หรือไม่ปฏิบัติให้ถูกต้องตามข้อตกลงที่ทําไว้กับกรมสรรพากร และมิได้ดําเนินการปรับปรุงแก้ไขหรือปฏิบัติให้ถูกต้องภายในหกสิบวัน นับแต่วันที่ได้รับแจ้งเป็นหนังสือจากกรมสรรพากร ผู้ให้บริการนั้นไม่มีสิทธิให้บริการจัดทําและยื่นขอเสียอากรเป็นตัวเงินผ่านระบบเครือข่ายอินเทอร์เน็ตแทนผู้มีหน้าที่เสียอากรตามประกาศนี้ เมื่อพ้นหกสิบวัน นับแต่วันที่ได้รับหนังสือแจ้งจากกรมสรรพากรข้อ ๘ ประกาศนี้ให้ใช้บังคับตั้งแต่วันที่ 1 มีนาคม พ.ศ. 2562 เป็นต้นไปผู้มีอํานาจลงนาม - ประกาศ ณ วันที่ 16 มกราคม พ.ศ. 2562 เอกนิติ นิติทัณฑ์ประภาศอธิบดีกรมสรรพากร